text: কে এম আব্দুস সালাম একজন বাংলাদেশি সরকারি কর্মকর্তা যিনি শ্রম ও কর্মসংস্থান মন্ত্রণালয়ের সচিব হিসেবে দায়িত্ব পালন করছেন। ইতিপূর্বে তিনি প্রধানমন্ত্রীর কার্যালয়ের অধীনে এনজিও বিষয়ক ব্যুরোর মহাপরিচালক হিসাবে দায়িত্ব পালন করেন।
  
  প্রারম্ভিক জীবন 
  কে এম আব্দুস সালাম সিরাজগঞ্জের তাড়াশ উপজেলার বারুহাস ইউনিয়নের নাঙ্গলমোড়া তেঁতুলিয়া গ্রামে জন্মগ্রহণ করেন। তার পিতা আব্দুস সাত্তার মাস্টার। তিনি ঢাকা বিশ্ববিদ্যালয়ের আন্তর্জাতিক সম্পর্ক বিভাগ থেকে বিএসএস (সম্মান) ও স্নাতকোত্তর ডিগ্রি অর্জন করেন। একই বিশ্ববিদ্যালয়ের ভাষা ইনস্টিটিউট থেকে তিনি ফরাসি ভাষা কোর্সও অর্জন করেন। যুক্তরাজ্যের ব্র্যাডফোর্ড বিশ্ববিদ্যালয় থেকে তিনি উচ্চতর প্রশিক্ষণ নেন।
  
  কর্মজীবন 
  কে এম আব্দুল সালাম ১৯৮৯ সালে বাংলাদেশ সিভিল সার্ভিস এডমিন ক্যাডারের সদস্য হিসেবে চাকুরিতে যোগদান করেন। চাকুরিজীবনে তিনি প্রশাসনের বিভিন্ন স্তরে সহকারী কমিশনার, উপজেলা নির্বাহী অফিসার, অতিরিক্ত জেলা ম্যাজিস্ট্রেটসহ উপজেলা ও জেলায় বিভিন্ন দায়িত্ব পালন করেন। তিনি রাজশাহী সিটি কর্পোরেশনের সচিব পদেও দায়িত্ব পালন সহ যুগ্মসচিব হিসেবে এনজিও বিষয়ক ব্যুরোর পরিচালক, অতিরিক্ত সচিব হিসেবে টেকসই এবং পুনর্নবীকরণযোগ্য শক্তি উন্নয়ন কর্তৃপক্ষের (স্রেডিএ) সদস্য, বিদ্যুৎ বিভাগ, বিদ্যুৎ-জ্বালানি ও খনিজ সম্পদ মন্ত্রণালয়ে, হোটেল ইন্টারন্যাশনাল লিমিটেডের ব্যবস্থাপনা পরিচালক ও প্যান প্যাসিফিক সোনারগাঁও হোটেলের ব্যবস্থাপনা পরিচালক হিসাবে দায়িত্ব পালন করেন।
  
  ১৮ জানুয়ারি ২০১৮ সালে তিনি প্রধানমন্ত্রীর কার্যালয়ের অধীনে এনজিও বিষয়ক ব্যুরোর মহাপরিচালক (অতিরিক্ত সচিব) হিসাবে দায়িত্ব পালন করেন।  ২০ মে ২০২০ সাল থেকে তিনি শ্রম ও কর্মসংস্থান মন্ত্রণালয়ের সচিব হিসেবে দায়িত্ব পালন করছেন।
  
  তথ্যসূত্র
  
  বহিঃসংযোগ 
  
   বাংলাদেশ জাতীয় তথ্য বাতায়নে –কে এম আব্দুস সালাম
  
  বিষয়শ্রেণী:জীবিত ব্যক্তি
  বিষয়শ্রেণী:জন্মের বছর অনুপস্থিত (জীবিত ব্যক্তি)
  বিষয়শ্রেণী:সিরাজগঞ্জ জেলার ব্যক্তি
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:বাংলাদেশের সচিব
  বিষয়শ্রেণী:শ্রম ও কর্মসংস্থান মন্ত্রণালয়ের সচিব
title: কে এম আব্দুস সালাম